钦定古今图书集成/理学汇编/学行典/第252卷 > 高𦒎
## 钦定古今图书集成/理学汇编/学行典/第252卷 > 高𦒎

按《宁波府志》：“高𦒎，字长倩，号玉阳，以诸生补国子员，
好学能文，例授光禄寺署丞。以子斗枢贵，累封至副
都御史。好行其德，岁饥，首倡捐赈之法，随地煮糜，全
活甚众。有盗鬻其产者，愿以女偿，折券叱之，仍恐其
他鬻，今呼其婿归之。他若周亲睦族，养老恤孤，无不
备至。性不问财帛，虽处势重，甘守俭素，绝意干谒。居”
恒盛暑必衣冠温和谦下，未尝有贵盛态。待臧获亦
必以礼，缙绅士庶无不推为长者。七举乡饮大宾，其
子在官，尝勉以忠义，至署不令取一物，卒为廉吏。流
寇围郧阳十年，始得归侍。父子鹄发相随，里人荣之，
以为“盛德之报。”卒年八十有八。